אנדרטת מלחמת העולם הראשונה (וושינגטון די. סי.)

האנדרטה הלאומית למלחמת העולם הראשונה (באנגלית: The National World War I Memorial) היא אנדרטה לאומית לזכר תרומתם של אנשי הכוחות המזוינים של ארצות הברית ששרתו בחיל המשלוח האמריקני במלחמת העולם הראשונה. האנדרטה הוקמה ב, הממוקם, בין רחוב 14 לרחוב 15, לאורך שדרות פנסילבניה בוושינגטון די. סי. הפארק הוקם בשנת 1981, ומוצב בו גם פסל להנצחתו של ג'ון פרשינג שהיה מפקד חיל המשלוח. בינואר 2016, ועדת התכנון בחרה בהצעה "משקל ההקרבה", מבין כל ההצעות, ב-16 באפריל 2021, הונף דגל ארצות הברית בשטח האנדרטה והנשיא ג'ו ביידן נאם בטקס וירטואלי לרגל פתיחת לציבור, אם כי האנדרטה הושלמה רק בספטמבר 2024.

 היסטוריה 
ממוזער|פסל של נשר הנושא את העולם, ממוקם בקצה המערבי של הפארק

 פארק פרשינג 
באתר פארק פרשינג היו מבנים מהמאה ה-19 ובסביבות 1930, קיבלה הדינה בעלות על שטח והמבנים נהרסו. בשנת 1957 נחקק חוק בקונגרס לקרוא לאתר "כיכר פרשינג". פיתוח הכיכר התעכב עד שנת 1962 בשל אי הכרעה בין הצעות מתחרות על האנדרטה להנצחת הגנרל פרשינג והכיכר נותרה ריקה ולעיתים קרובות מכוסה באשפה. רק בספטמבר 1963, נשתלו באתר דשא וערוגות פרחים כדי לייפותו באופן זמני.

עיצוב הפסל, האנדרטה ופארק פרשינג הושלמו בשנות ה-70, והעבודות היו בין 1979–1981. הפארק נחנך ונפתח לציבור ב-14 במאי 1981. הוועדה האמריקאית למצבות קרב מימנה את הפרויקט בסך 400,000 דולר.
ממוזער|אנדרטת ג'ון ג'יי פרשינג בפארק פרשינג
בפארק הוצב פסל של הגנרל פרשינג ניצב פסל של הגנרל פרשינג מאת רוברט ווייט, (Robert White) וקירות זיכרון המתארים את הישגיו של פרשינג במלחמת העולם הראשונה. הפסל נחנך באוקטובר 1983. בנוסף, הוקמה שם מזרקה, בריכה (ההופכת לזירת החלקה על הקרח בחודשי חורף) וערוגות פרחים.

 אנדרטאות מקומיות להנצחת חללי מלחמת העולם הראשונה 
ממוזער|האנדרטה לחללי מלחמת העולם הראשונה, תושבי וושינגטון די. סי.
בשנת 1931, הקימו תושבי וושינגטון די. סי. את אנדרטת הזיכרון של מחוז קולומביה במול, לזכרם של תושבי המחוז שנהרגו במלחמת העולם הראשונה.
ממוזער|אנדרטת החירות בקנזס סיטי, מיזורי
האנדרטה בוושינגטון עמדה בצלה של האנדרטה והמוזיאון שהוקמו בקנזס סיטי, מיזורי, ב-1926, שם עמד מגדל בגובה  ומעליו פסל של מדורה מלאכותית, ש"צמח" מתוך מבנה ענק שכולל מוזיאון ואולם זיכרון, המוקדשים לזכר תושבי קנזס שנהרגו במלחמה.

העובדה שלא הוקמה אנדרטה לאומית לזכר מלחמת העולם הראשונה, הכעיסה את ותיקי מלחמת העולם הראשונה.

 הרעיון להקמת שתי אנדרטאות לאומיות למלחמת העולם הראשונה 
עם שיפוץ אנדרטת החירות בשנת 2000, הסנאטור קיט בונד הצעת החלטה (S.Con.Res. 114) המעניקה הכרה פדרלית רשמית לאנדרטת החירות כ"מוזיאון הלאומי של אמריקה למלחמת העולם הראשונה". התואר היה אמנם רק לשם כבוד, אך הוא לא עבר.

בשנת 2004, לקראת פתיחת האנדרטה הלאומית למלחמת העולם השנייה בוושינגטון הבירה, הוצגה בקונגרס הצעת חקיקה (H.Con.Res. 421) שתגדיר את אנדרטת החירות כ"מוזיאון הלאומי של אמריקה למלחמת העולם הראשונה". הצעת החוק עברה בשני בתי הקונגרס והנשיא ג'ורג' וו. בוש חתם על החקיקה ב-28 באוקטובר 2004. 

 מאמצים להקמת אנדרטה לאומית למלחמת העולם הראשונה 
הדחיפה לאנדרטה לאומית למלחמת העולם הראשונה נבעה מהמאמץ המוצלח להקים את האנדרטה הלאומית למלחמת העולם השנייה, שהחלה בשנת 1987, אושרה בקונגרס ב-12 במאי 1993. ונחנכה ב-28 במאי 2004.

בסתיו 2000, הציע מנהל קרן הזיכרון לוותיקי מלחמת וייטנאם, להקדיש את אנדרטת המלחמה של מחוז קולומביה להנצחה לאומית של כל חללי מלחמת העולם הראשונה. בשנת 2008, קרא  להסבה אנדרטת המלחמה של מחוז קולומביה לאתר הנצחה לאומי ובתמיכת גורמים אזרחיים הוקמה "קרן הזיכרון למלחמת העולם הראשונה" כדי לגייס כספים ולהשתדל לקדם את הנושא.

בשנת 2007, חבר הקונגרס טד פו (Ted Poe), רפובליקני מטקסס עם פרנק באקלס (Frank Buckles), החייל האמריקאי האחרון ששרד ממלחמת העולם הראשונה, שהביע את מורת רוחו מכך שלא הייתה אנדרטה לאומית למלחמת העולם הראשונה. שנה לאחר מכן הציג טד פו הצעת חוק שכותרתה "חוק הזיכרון למלחמת העולם הראשונה של פרנק באקלס (HR 6696)". הצעת החוק כללה גם הקמת ועדה מייעצת לאנדרטת מלחמת העולם הראשונה שתסייע בגיוס כספים לבניית האנדרטה.€ הצעת החוק נפלה מחששם של סנאטורים ממיזורי שחששו שהאנדרטה "החדשה" תתחרה באנדרטת החירות במדינתם. נעשו עוד ניסיונות לחקיקה בנושא אך כולן נדחו.ממוזער|300x300 פיקסלים|פרנק באקלס (Frank Buckles) בן ה-107 (מימין), בפגישה עם מזכיר ההגנה רוברט גייטס בשנת 2008. מותו של באקלס בשנת 2011 חידש את המאמצים לחוקק חקיקה המאשרת הקמת אנדרטה
בנפרד, הוגשה הצעת חקיקה (S. 2097) שתאפשר לקרן הזיכרון למלחמת העולם הראשונה להשתלט על אנדרטת המלחמה של וושינגטון די.סי. ולהקים אותה מחדש כאנדרטה הלאומית למלחמת העולם הראשונה. ב-2009, החליטה מועצת וושינגטון די.סי. לקבל את האמור בהצעת החקיקה ולשנות את שם האנדרטה בעירם. בדיונים שנערכו בהמשך השתתף גם פרנק באקלס, שהיה אז בן 108.

 הקמת ועדת המאה למלחמת העולם הראשונה 
בדצמבר 2009 הוצעה בקונגרס הצעת פשרה, על פיה יוכרו שני האתרים כאתרים לאומיים

ב-27 בפברואר 2011, מת פרנק באקלס בגיל 110 מה שעורר גל רגשות וניסיונות לחדש את החקיקה, אך הוויכוחים בקונגרס מנעו זאת. אחת ההצעות הייתה לבנות אתר הנצחה לחללי מלחמת העולם הראשונה במול ולא בכיכר פרשינג.

ב-10 בספטמבר 2012, הציג חבר הקונגרס פו את "חוק ועדת המאה למלחמת העולם הראשונה (HR 6364)", כדי לתכנן ולפקח על אירועי הזיכרון והטקסים לציון מאה שנה למלחמת העולם הראשונה. הצעת החוק כללה גם את הגדרת אנדרטת החירות בקנזס כ"מוזיאון והאנדרטה הלאומיים למלחמת העולם הראשונה", ייעוד סמלי שנועד לשפר את חשיבותה הלאומית לקראת מאה שנה למלחמה. לאחר ויכוחים ושינויים רבים, אישר בית הנבחרים את הצעת החוק המתוקנת של הסנאט וב-14 בינואר 2013 חתם הנשיא ברק אובמה על החקיקה והפך אותה לחוק. ובכך הוקמה ועדת המאה של ארצות הברית למלחמת העולם הראשונה (United States World War I Centennial Commission).

 תחרות עיצוב 
ממוזער|מבט אווירי על פארק פרשינג, בשנת 2014
ב-20 במאי 2015, ועדת המאה למלחמת העולם הראשונה השיקה תחרות עיצוב לאנדרטת מלחמת העולם הראשונה הלאומית בוושינגטון, מתוך מטרה לקיים את הנחת אבן הפינה ביום הווטרנים, ה-11 בנובמבר 2017. ועדת התחרות כללה שלושה אישים שמקצועם אדריכלות ועיצוב ותכנון עירוני, עיתונאי (סופר ומבקר אדריכלות), שני פרופסורים מתחום האדריכלות ובריגדיר גנרל בדימוס.

ב-19 באוגוסט 2015, הכריז חבר השופטים על חמשת העיצובים הסופיים לאנדרטה, אך לוועדה לאמנויות יפות היו השגות על כולם ובין היתר נכתב במכתב התשובה שלהם: "נראה כי עיצובי התחרות נובעים מההנחה הבסיסית שעיצוב הפארק הקיים הוא כישלון, בעוד שבעיותיו הן תוצאה ישירה של תחזוקה לא מספקת... תוכניות ממעיטות בערכו ובחשיבותו של עיצוב הפארק הקיים...". המעצבים נדרשו לערוך תיקונים בהתאם.

חמשת המועמדים הסופיים הגישו הצעות רשמיות לוועדת המאה בדצמבר 2015 ובינואר 2016, היא בחרה את "משא ההקרבה" ("The Weight of Sacrifice"), מאת ג'וזף ויישהאר (Joseph Weishaar), אדריכל בן 25 שפיתח את רעיון העיצוב בזמן שהיה מתמחה. כמו כן נבחר הפסל סבין הווארד .

 אישור ועדת האמנויות היפות 
ב-19 ביולי 2018, אישרה "ועדת האמנויות היפות" (Commission of Fine Arts) את העיצוב הסופי של האנדרטה: המזרקה הקיימת הוחלפה בקיר ובו פסלי חיילים הפונים מזרחה ובריכה מים חדשה. סאבין נדרש לשנות את עיצוב הפסל שלו, 18 פעמים, במשך 18 חודשים, לפני שניתן לו האישור סופי.ממוזער|האנדרטה בשנת 2021, לאחר שיפוצים, אך עדיין ללא תבליט הקיר (נוסף בשנת 2024)
עד יום הווטרנים ב-2018, הודיעה "ועדת המאה" כי גייסה 20 מיליון דולר מתוך 40 מיליון דולר הצפויים של העלות של האנדרטה. חנוכת האנדרטה נקבעה לנובמבר 2021. בדצמבר 2019 התקבל היתר בנייה והעבודה עמדה להתחיל. בשלב הראשון כלל שיקום הפארק הקיים, הוספת מזרקה חדשה, בריכה, שבילים ונטיעת עצים.

 הקמת האנדרטה 
ב-9 בנובמבר 2017, ועדת ה"מאה למלחמת העולם הראשונה" קיימה טקס הנחת אבן הפינה בפארק פרשינג. מזכיר לענייני חיילים משוחררים של ארצות הברית, דייוויד שולקין, ראשת עיריית וושינגטון די.סי. מיוריאל באוזר, ראש מטה צבא ארצות הברית, גנרל מארק מילי, ואחרים השתתפו בטקס.
מרכז|ממוזער|600x600 פיקסלים|התבליט שכותרתו "מסעו של חייל". נחנך ב-13 בספטמבר 2024

 קישורים חיצוניים 

 סרטון הדרכה על האתר 
 סרטון הכולל ראיון עם הפסל סבין הווארד וצילומים של חיל המשלוח האמריקאי 
 טקס חנוכת תבליט הקיר באנדרטה ב-2024 

 הערות שוליים 

קטגוריה:ארצות הברית: אנדרטאות לאומיות
קטגוריה:וושינגטון די. סי.: אנדרטאות
קטגוריה:וושינגטון די. סי.: פארקים
קטגוריה:מלחמת העולם הראשונה: אבידות והנצחה